Brig Eagle 650 uit 2018 te koop op Botentekoop.nl.
Nieuwe Brig Eagle 650 HYPALON Crème White met zwarte Carbon pads / Silvertex bekleding Luggage / Inclusief:
Nieuwe Mercury F225 L V-6 Valentynsdag: ruil jou styl volgens jou afspraak | rooi rose Valentynsdag: ruil jou styl volgens jou afspraak | rooi rose
Valentynsdag: ruil jou styl volgens jou afspraak
Valentynsdag-vieringe kom voor in alle kleure en geure. Vir sommige is dit die geleentheid om hul romantiese voetjie voor te sit waar ander eerder ’n intieme aandjie in hul huis verkies. Maar of jou droom-afspraak tekkies of diamante behels, met ’n paar wenke is jy gereed vir enige verrassing. Hier is ’n paar uitrusting-idees en wenke vir vyf gewilde Valentynsdag-afsprake. Deur: Bea Lingenfelder Hooffoto: Pexels
As daar ’n piekniek betrokke is, is die kanse goed dat julle op die grond gaan sit. Dus moet gemak heel bo aan jou lysie wees wanneer jy jou uitrusting beplan. Of julle nou piekniek hou met sjampanje en happies, of met pizza, los liefs daardie skemerkelkierok vir ’n ander aand. Kies ’n uitrusting wat informeel tog vroulik is en jou toelaat om gekruisde en reguit bene te sit, op jou elmboë te kan lê, ensovoorts. ’n Kortbroek bly ons eerste keuse, maar ’n rekbroek is ook gepas. Hou jou bykomstighede eenvoudig en maak seker daar is altyd ’n haarrekkie of -knip byderhand, om ’n harige peuselhappie te voorkom.
Rooi bloes (R399) Mango
Vlootblou kortbroek (R229) Studio W
Blokhakskoen (R1 095) Aldo
Strooihoed (R125) Poetry
Goue armband (R329) Aldo
Hierdie afspraak is jou kans om voluit te gaan. Eksperimenteer met glansryke materiale en elegante uitrustings. Dit is altyd ’n goeie idee om die restaurant se webtuiste te besoek, sodat jy jou uitrusting daarvolgens kan beplan. Uitrustings in een kleur of uitrustings met verskillende skakerings van een kleur hou jou voorkoms stylvol. Hoewel almal altyd op daardie swart nommertjie staatmaak, kan ander kleure soos wynrooi, vlootblou, poeierpienk en laventelpers by enige atmosfeer pas. Uitklokrokke en speelpakke (jumpsuits) is veral gewild in 2017.
Laventelpers maksirok (R2 199) Forever New
Smaraggroen maksiromp (R549) Designer Warehouse
Vlootblou maksirok (R1 699) Forever New
Hakskoen met blompatroon (R1 099) Nine West
Palmsakkie (R160) Call It Spring
Pêrel-oorbelle (R119) Miladys
Op die rusbank, by ’n inry of in ’n teater – niks spel romanties soos ’n film waarvan julle albei hou nie. Jou keuse van klere is met hierdie afspraak minder beperk, maar vir die spesiale geleentheid kan jy jou alledaagse uitrusting ’n tikkie romanse gee met bykomstighede of ’n paar besonderse hakskoene. Tydens ’n fliek-aand is daar egter net een faktor wat jy in gedagte moet hou: Skuif raserige materiale opsy. Wees versigtig vir reënjassies en ander klere wat van Gorê-tex en Tyvek-materiaal gemaak is, omdat dit raserig is en die ander mense in die fliek kan steur.
Poeierpienk-minirok (R399) Woolworths
Bruin leerbelt met tossels (R716) Country Road
Midiromp met blompatroon (R699) Poetry
Vlootblou hakskoen (R1 599) Aldo
Poeierblou leerbaadjie (R1 334) Zara
Die feit dat julle bergklim gekies het om Valentynsdag mee te vier, verklap julle avontuurlustige persoonlikhede en liefde vir die natuur. Met hierdie afspraak is modieuse kleredrag nie bo-aan jou lysie nie, maar daar is egter geen verskoning om steeds nie op jou beste te lyk nie – dit is immers ’n spesiale geleentheid. Sportdrag het teen hierdie tyd al so modieus geraak, dat dit selfs as dagdrag gedra word! Maak seker jou uitrusting is beweeglik en koel. Kies ’n katoenhemp bo poliëster, omdat katoen minder bakterieë vasvang wanneer jy sweet. Klere met mesh is ook altyd ’n wenner.
Grys frokkie (R599) Nike
Kortbroek met blompatroon (R299) Cotton On
K-Way Sonkep (99) Cape Union Mart
Swart spanbroek met kleursegment (R449) Cotton On
Tekkie (R2 199) New Balance
Sonsondergang op ’n boot
’n Glasie sjampanje, peuselhappies en ’n prentjiemooi sonsondergang – ’n Valentynsdag so reg uit die boeke. Moenie dat iets soos jou windverwaaide hare hierdie oomblik versuur nie. Waar daar ’n boot is, is daar wind wat jou hare in sy verslaap-styl gaan waai. As jy nie jou hare wil opbind nie, is ’n serpie jou redding. Belê in ’n somerserp wat jy om jou kop kan drapeer en verhoed dat jou hare in jou metgesel se sjampanje waai. ’n Klassieke eenstuk met elegante sandale waarborg ’n vroulike silhoeët en jy hoef jou nie te bekommer oor ’n rok wat sal opwaai nie.
Serpie met blompatroon (599) Accessorize
Gestreepte speelpak (R1 399) Forever New
Moulose jas (R2 599) Witchery
Sandale (R209) Zoom
Ring met blaarmotief (R187) Lovisa
stylvalentynsdagkry die voorkomsdra dit so
Valentynsdag-spyskaart: Ontbyt in die bed